[pic] | COMISIA COMUNITĂŢILOR EUROPENE |

Bruxelles, 18.1.2008

COM(2008) 15 final

PROIECT PRELIMINAR DE BUGET RECTIFICATIV NR. 1 LA BUGETUL GENERAL 2008

SITUAŢIA CHELTUIELILOR PE SECŢIUNI Secţiunea III - Comisia

(prezentat de Comisie)

PROIECT PRELIMINAR DE BUGET RECTIFICATIV NR. 1 LA BUGETUL GENERAL 2008

SITUAŢIA CHELTUIELILOR PE SECŢIUNI Secţiunea III - Comisia

Având în vedere:

- Tratatul de instituire a Comunităţii Europene, în special articolul 272,

- Tratatul de instituire a Comunităţii Europene a Energiei Atomice, în special articolul 177,

- Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităţilor Europene[1], astfel cum a fost modificat ultima dată prin Regulamentul (CE, Euratom) nr. 1995/2006 al Consiliului[2], în special articolul 37,

Comisia Europeană prezintă autorităţii bugetare proiectul preliminar de buget rectificativ nr. 1 la bugetul 2008 din considerentele prezentate în expunerea de motive.

1. Introducere 4

2. Mobilizarea Fondului de Solidaritate al UE 4

2.1. Regatul Unit: inundaţiile din iunie/iulie 2007 4

2.2. Finanţare 5

3. Agenţii executive în domeniul cercetării 6

3.1. Agenţia Executivă a Consiliului European pentru Cercetare (AECEC) 7

3.2. Agenţia Executivă pentru Cercetare (AEC) 8

4. Modificarea schemei de personal a Agenţiei FRONTEX 9

5. Programul Galileo – gestiune administrativă 10

6. Cheltuieli excepţionale în caz de criză 10

Tabel recapitulativ pe rubricile cadrului financiar 12

SITUAȚIA GENERALĂ A VENITURILOR

SITUAȚIA VENITURILOR ȘI CHELTUIELILOR PE SECȚIUNI

Situaţia generală a veniturilor şi situaţia veniturilor şi cheltuielilor pe secţiuni sunt transmise separat prin intermediul sistemului SEI-BUD. Se ataşează o versiune în limba engleză a situaţiei generale a veniturilor şi a situaţiei veniturilor şi cheltuielilor pe secţiuni ca anexă la buget, cu titlu indicativ.

1. INTRODUCERE

Proiectul preliminar de buget rectificativ (PPBR) nr. 1 pentru anul 2008 cuprinde următoarele elemente:

- Mobilizarea unei sume de 162,4 milioane EUR în credite de angajament şi de plată din Fondul de Solidaritate al UE, datorită furtunii violente care a afectat Regatul Unit în lunile iunie şi iulie 2007.

- Crearea structurilor bugetare necesare pentru integrarea Agenţiei Executive pentru Cercetare (AEC) şi a Agenţiei Executive a Consiliului European pentru Cercetare (AECEC).

- Modificarea schemei de personal a Agenţiei Europene pentru Gestionarea Cooperării Operative la Frontierele Externe ale statelor membre ale Uniunii Europene (FRONTEX).

- Crearea postului bugetar 06 01 04 12 Programul Galileo – cheltuieli de gestiune administrativă, astfel cum prevede propunerea revizuită a Comisiei COM(2007)535.

- Crearea articolului bugetar 27 01 11 Cheltuieli excepţionale în caz de criză, pentru a permite finanţarea cheltuielilor excepţionale ocazionate de o criză declarată. Această linie va fi dotată cu o menţiune simbolică („p.m.”).

Numai mobilizarea Fondului de Solidaritate al UE va avea un efect net asupra bugetului.

2. MOBILIZAREA FONDULUI DE SOLIDARITATE AL UE

În lunile iunie şi iulie 2007, în urma unor valuri succesive de precipitaţii neobişnuit de intense, diverse zone din Regatul Unit au fost afectate de inundaţii puternice care au provocat daune majore. În termenul de zece săptămâni stabilit la articolul 4 din Regulamentul (CE) nr. 2012/2002 al Consiliului[3], Regatul Unit a solicitat asistenţă financiară din Fondul de Solidaritate al UE în legătură cu inundaţiile respective.

Serviciile Comisiei au efectuat o analiză detaliată a cererii în conformitate cu Regulamentul (CE) nr. 2012/2002 al Consiliului, în special articolele 2, 3 şi 4. Comunicarea adresată Comisiei privind o cerere de mobilizare a Fondului de Solidaritate al Uniunii Europene, depusă de Regatul Unit (inundaţiile 2007) a fost adoptată la 10 decembrie 2007 (C/2007/6038).

Cele mai importante elemente ale evaluării pot fi rezumate după cum urmează:

2.1. Regatul Unit: inundaţiile din iunie/iulie 2007

Cererea a fost prezentată Comisiei la 20 august 2007, în termenul de 10 săptămâni de la data înregistrării primei daune la 12 iunie 2007. La cererea serviciilor Comisiei, autorităţile britanice au furnizat informaţii suplimentare care au fost primite la 26 octombrie 2007.

Deşi inundaţiile s-au produs în diverse zone ale Regatului Unit (Anglia, Irlanda de Nord şi Ţara Galilor) pe o perioadă de câteva săptămâni, aceste fenomene pot fi considerate o singură catastrofă în sensul Regulamentului privind Fondul de Solidaritate, deoarece acestea au fost provocate de condiţii meteorologice nefavorabile care au afectat Regatul Unit în vara anului 2007, cu valuri succesive de precipitaţii neobişnuit de puternice care au condus la saturarea solurilor şi, prin urmare, la inundaţii grave.

Catastrofa este de origine naturală. Autorităţile britanice au estimat valoarea daunelor directe la 4 612 milioane EUR, sumă care este a treia în ordinea importanţei printre cele mai mari daune provocate de o singură catastrofă de la instituirea Fondului de Solidaritate în 2002. Având în vedere că această valoare depăşeşte pragul de 3 267 milioane EUR care se aplică pentru mobilizarea Fondului de Solidaritate în favoarea Regatului Unit (adică 3 miliarde EUR în preţurile 2002), catastrofa se califică drept „catastrofă naturală majoră” şi intră astfel sub incidenţa domeniului principal de aplicare a Regulamentului (CE) nr. 2012/2002. Totalul daunelor directe reprezintă baza de calcul a valorii asistenţei financiare. Asistenţa financiară poate fi utilizată exclusiv pentru acţiunile urgente de primă necesitate, astfel cum sunt definite la articolul 3 din regulament.

Autorităţile britanice au raportat daune deosebit de grave care au afectat locuinţele (peste 2 miliarde EUR), întreprinderile (peste 1 miliard EUR) şi agricultura (peste 700 milioane EUR). Mai mult, au fost grav afectate infrastructurile, în special în sectoarele apelor/apelor reziduale, transporturilor şi educaţiei. Fiabilitatea estimărilor daunelor prezentate de autorităţile britanice a fost confirmată printr-o anchetă prin sondaj realizată de Centrul Comun de Cercetare care a folosit, printre altele, date provenind din imagini prin satelit.

Costul acţiunilor urgente de primă necesitate eligibile conform articolului 3 alineatul (2) din Regulamentul (CE) nr. 2012/2002 a fost estimat de autorităţile britanice la 356,7 milioane EUR şi a fost prezentat defalcat pe tipurile de acţiuni. Pe baza informaţiilor furnizate de autorităţile britanice, este evident că acţiunile eligibile au costuri reale ce depăşesc cu mult valoarea unei posibile subvenţii din Fondul de Solidaritate. În cadrul acordului de punere în aplicare, se vor defini în mod clar tipurile de acţiuni care urmează să fie finanţate efectiv din fond.

Autorităţile britanice au anunţat că intenţionează să folosească, în regiunile asistate, finanţări din programele fondurilor structurale 2000-2006 în scopuri legate de inundaţii.

Autorităţile britanice au confirmat faptul că acţiunile eligibile menţionate anterior nu sunt acoperite prin asigurare.

Prin urmare, din motivele prezentate anterior, se propune acceptarea cererii formulate de Regatul Unit în ceea ce priveşte inundaţiile din lunile iunie şi iulie 2007, considerate o „catastrofă majoră”, şi se recomandă mobilizarea Fondului de Solidaritate.

2.2. Finanţare

Bugetul anual total de care dispune Fondul de Solidaritate este de 1 miliard EUR. În 2008, nu au fost alocate resurse pentru solicitări anterioare, motiv pentru care suma de 1 miliard EUR este disponibilă.

Având în vedere că solidaritatea reprezintă principala justificare pentru crearea fondului, Comisia consideră că ajutorul provenit din acest fond ar trebui să fie progresiv. Conform practicii anterioare, acest lucru implică faptul că partea din daune care depăşeşte pragul (0,6 % din VNB sau 3 miliarde EUR în preţurile din 2002, reţinându-se cea mai mică sumă) ar trebui să beneficieze de o intensitate mai mare a ajutorului faţă de daunele inferioare pragului. Rata aplicată în trecut pentru stabilirea alocărilor în caz de catastrofe majore este de 2,5 % din daunele totale directe sub prag şi 6 % peste prag. Se propune aplicarea aceluiaşi procentaj în cazul de faţă.

Alocarea propusă de Comisie din fond se bazează pe informaţiile furnizate de solicitanţi şi se prezintă astfel:

(EUR) |

Daune directe | Prag | Suma bazată pe 2,5% | Suma bazată pe 6% | Suma totală a ajutorului propus |

Inundaţiile din Regatul Unit din iunie/iulie 2007 | 4 612 000 000 | 3 266 629 000 | 81 665 725 | 80 722 260 | 162 387 985 |

Total | 162 387 985 |

Prin această valoare a compensaţiei, un procent de cel puţin 25% din Fondul European de Solidaritate va rămâne disponibil pentru alocare în ultimul trimestru al anului, astfel cum se prevede la articolul 4 alineatul (2) din Regulamentul (CE) 2012/2002.

3. AGENţII EXECUTIVE ÎN DOMENIUL CERCETăRII

În conformitatea cu articolul 166 din Tratatul CE, Parlamentul European şi Consiliul au adoptat, prin Decizia nr. 1982/2006/CE din 18 decembrie 2006, al şaptelea program-cadru al Comunităţii Europene pentru activităţi de cercetare, de dezvoltare tehnologică şi demonstrative (2007-2013) – programul-cadru. Consiliul a adoptat ulterior, la 19 decembrie 2006, programele specifice „Capacităţi”, „Cooperare”, „Idei” şi „Oameni” pentru activităţi de cercetare, de dezvoltare tehnologică şi demonstrative – programele specifice.

Programul-cadru prevede instituirea Consiliului European pentru Cercetare (CEC) care să asigure punerea în aplicare a programului specific „Idei”. Prin Decizia 2007/134/CE din 2 februarie 2007, Comisia a creat Consiliului European pentru Cercetare, a înfiinţat Consiliul ştiinţific şi a anunţat constituirea structurii specifice de punere în aplicare sub forma unei agenţii executive. În urma consultării Comitetului de reglementare pentru agenţiile executive şi după informarea autorităţii bugetare, Comisia a adoptat, la 14 decembrie 2007, Decizia C/2007/6268 de înfiinţare a Agenţiei Executive a Consiliului European pentru Cercetare în vederea gestionării programului comunitar specific „Idei” în domeniul cercetării de frontieră, în aplicarea Regulamentului (CE) nr. 58/2003 al Consiliului.

În propunerile de programe-cadru, Comisia şi-a anunţat, de asemenea, intenţia de a „externaliza, sub responsabilitatea sa, activităţile care generează un număr mare de operaţiuni de talie redusă; o agenţie executivă va gestiona, în special, acţiunile „Marie Curie”, sprijinul acordat IMM-urilor, precum şi sarcinile administrative legate de alte proiecte de cercetare, inclusiv proiectele de cercetare în colaborare”.

Cea de-a noua reuniune a Comitetului de reglementare pentru agenţiile executive a avut loc la 14 noiembrie. Comitetul a acordat un aviz favorabil asupra proiectelor de decizie ale Comisiei privind înfiinţarea „Agenţiei Executive pentru Cercetare” în vederea gestionării anumitor domenii din cadrul programelor comunitare specifice „Oameni”, „Capacităţi” şi „Cooperare” în materie de cercetare, precum şi asupra înfiinţării unei „Agenţii Executive a Consiliului European pentru Cercetare” în vederea gestionării programului comunitar specific „Idei” în domeniul cercetării de frontieră, în aplicarea Regulamentului (CE) nr. 58/2003 al Consiliului.

Rezultatele reuniunii respective au fost transmise Comisiei pentru bugete din cadrul Parlamentului European, care a acordat un aviz favorabil în cadrul reuniunii acesteia din 27 noiembrie 2007.

La 14 decembrie 2007, Comisia a adoptat Decizia C/2007/6262 privind înfiinţarea „Agenţiei Executive pentru Cercetare” în vederea gestionării anumitor domenii din cadrul programelor comunitare specifice „Oameni”, „Capacităţi” şi „Cooperare” în materie de cercetare, în aplicarea Regulamentului (CE) nr. 58/2003 al Consiliului.

Prezenta propunere se referă la crearea liniilor bugetare care să corespundă subvenţiilor acordate celor două agenţii:

08 01 04 30 Agenţia Executivă a Consiliului European pentru Cercetare

08 01 04 31 Agenţia Executivă pentru Cercetare

Nu sunt necesare credite suplimentare în contextul creării acestor două linii bugetare noi. Creditele vor fi scăzute de la liniile bugetare destinate cheltuielilor de sprijin din domeniile politice corespunzătoare:

02 01 05 Cheltuieli de sprijin pentru activităţile de cercetare din domeniul politic „Întreprinderi”

06 01 05 Cheltuieli de sprijin pentru activităţile de cercetare din domeniul politic „Energie şi transport”

08 01 05 Cheltuieli de sprijin pentru activităţile din domeniul politic „Cercetare”

09 01 05 Cheltuieli de sprijin pentru activităţile de cercetare din domeniul politic „Societatea informaţională şi media”

Economiile care rezultă din crearea agenţiilor vor fi folosite pentru majorarea creditelor de funcţionare alocate domeniilor politice corespunzătoare. În 2008, acest lucru va conduce la majorarea creditelor de funcţionare din următoarele domenii:

02 04 01 01 Cercetarea spaţială

02 04 01 02 Cercetarea în domeniul securităţii

08 10 01 Idei

3.1. Agenţia Executivă a Consiliului European pentru Cercetare (AECEC)

Pentru 2008, se propune alocarea sumei de 19 994 000 EUR atât în credite de angajament, cât şi în credite de plată pentru linia bugetară 08 01 04 30. Această sumă va fi scăzută de la linia bugetară 08 01 05. Detaliile privind această operaţiune sunt următoarele:

Linie bugetară | Descriere | Sumă (EUR) | Observaţii |

08 01 05 01 | Cheltuieli cu personalul de cercetare | 1 591 000 | 20 de funcţionari detaşaţi din cadrul Comisiei |

08 01 05 03 | Alte cheltuieli de gestiune pentru cercetare | 18 403 000 | Alte efective, infrastructura administrativă şi cheltuielile de gestiune ale AECEC corespunzătoare sarcinilor legate de programul specific „Idei” |

Total | 19 994 000 |

Calculul se bazează pe costurile de personal din 2007, indexate cu 2% pe an . Costurile unitare în 2007 sunt următoarele: agenţi temporari: 0,117 milioane EUR; agenţi contractuali: 0,063 milioane EUR; experţi naţionali detaşaţi: 0,068 milioane EUR. Costurile pentru anul 2008 se bazează pe o durată medie a prezenţei personalului AECEC de opt luni.

Se aşteaptă ca transferul sarcinilor către AECEC să conducă la economii de 84 085 000 EUR în perioada 2008-2013. Pentru 2008, se propune majorarea creditelor de funcţionare înscrise la linia 08 10 01 – Idei cu 3 619 000 EUR, prin scăderea sumei de 3 619 000 EUR de la linia bugetară 08 01 05 - Cheltuieli de sprijin pentru activităţile din domeniul politic „Cercetare”:

Linie bugetară | Descriere | Sumă (EUR) |

08 10 01 | Idei | 3 619 000 |

08 01 05 | Cheltuieli de sprijin pentru activităţile din domeniul politic „Cercetare” | -3 619 000 |

3.2. Agenţia Executivă pentru Cercetare (AEC)

Pentru 2008, se propune alocarea sumei de 14 601 000 EUR atât în credite de angajament, cât şi în credite de plată pentru linia bugetară 08 01 04 31. Această sumă va fi scăzută de la liniile bugetare 02 01 05, 06 01 05, 08 01 05 şi 09 01 05. Detaliile privind această operaţiune sunt următoarele:

Linie bugetară | Descriere | Sumă (EUR) | Observaţii |

02 01 05 01 | Cheltuieli cu personalul de cercetare | 60 000 | 1 funcţionar detaşat din cadrul Comisiei |

02 01 05 03 | Alte cheltuieli de gestiune pentru cercetare | 1 809 000 | Alte efective, infrastructura administrativă şi cheltuielile de gestiune ale AEC corespunzătoare sarcinilor legate de domeniul politic „Întreprinderi” din cadrul programului specific „Cooperare” |

06 01 05 03 | Alte cheltuieli de gestiune pentru cercetare | 256 000 | Alte efective, infrastructura administrativă şi cheltuielile de gestionare a AEC corespunzătoare sarcinilor legate de domeniul politic „Energie şi transport” din cadrul programului specific „Cooperare” |

08 01 05 01 | Cheltuieli cu personalul de cercetare | 715 000 | 12 de funcţionari detaşaţi din cadrul Comisiei |

08 01 05 02 | Personal de cercetare extern | 64 000 | Creditele corespunzătoare anulării a două contracte de agenţi contractuali în urma transferului sarcinilor către AEC |

08 01 05 03 | Alte cheltuieli de gestiune pentru cercetare | 10 771 000 | Alte efective, infrastructura administrativă şi cheltuielile de gestionare a AEC corespunzătoare sarcinilor legate de domeniul politic „Cercetare” din cadrul programelor specifice „Capacităţi”, „Cooperare” şi „Oameni” |

09 01 05 03 | Alte cheltuieli de gestiune pentru cercetare | 926 000 | Alte efective, infrastructura administrativă şi cheltuielile de gestionare a AEC corespunzătoare sarcinilor legate de domeniul politic „Societatea informaţională şi media” din cadrul programelor specifice „Cooperare” şi „Capacităţi” |

Total | 14 601 000 |

Calculul se bazează pe costurile de personal din 2007, indexate cu 2% pe an. Costurile unitare în 2007 sunt următoarele: agenţi temporari: 0,117 milioane EUR; agenţi contractuali: 0,063 milioane EUR; experţi naţionali detaşaţi: 0,068 milioane EUR. Costurile pentru anul 2008 se bazează pe o durată medie a prezenţei personalului AEC de şase luni.

Se aşteaptă ca transferul sarcinilor către AEC să conducă la economii de 76 571 000 EUR în perioada 2008-2013. Pentru 2008, se propune majorarea creditelor de funcţionare înscrise la linia 02 04 01 01 – Cercetarea spaţială cu 3 672 000 EUR şi la linia 02 04 01 02 - Cercetarea în domeniul securităţii cu 3 327 000 EUR, prin scăderea sumei de 6 999 000 EUR de la linia bugetară 02 01 05 - Cheltuieli de sprijin pentru activităţile de cercetare din domeniul politic „Întreprinderi”:

Linie bugetară | Descriere | Sumă (EUR) |

02 04 01 01 | Cercetarea spaţială | 3 672 000 |

02 04 01 02 | Cercetarea în domeniul securităţii | 3 327 000 |

02 01 05 01 | Cheltuieli cu personalul de cercetare | -3 340 000 |

02 01 05 02 | Personal de cercetare extern | -1 700 000 |

02 01 05 03 | Alte cheltuieli de gestiune pentru cercetare | -1 959 000 |

4. MODIFICAREA SCHEMEI DE PERSONAL A AGENţIEI FRONTEX

Pentru 2008, autoritatea bugetară a alocat o sumă suplimentară de 30 milioane EUR Agenţiei Europene pentru Gestionarea Cooperării Operative la Frontierele Externe ale statelor membre ale Uniunii Europene (FRONTEX) (2,8 milioane EUR pentru cheltuieli administrative şi 27,2 milioane EUR pentru cheltuieli de funcţionare). Aceasta reprezintă o majorare cu 79% în comparaţie cu proiectul preliminar de buget 2008 întocmit de Comisie.

Prin urmare, FRONTEX a pregătit un program de lucru revizuit pentru 2008, care a fost trimis consiliului de administraţie la 12 noiembrie 2007. Creditele suplimentare vor conduce la o creştere substanţială a volumului de muncă al agenţiei. Numărul actual de posturi este considerat insuficient pentru a face faţă creşterii numărului de activităţi operaţionale şi prelungirii acestora. Prin urmare, este necesară modificarea schemei de personal 2008 pentru a permite agenţiei FRONTEX să îşi aplice în mod adecvat programul de lucru revizuit.

Din aceste motive, se propune majorarea schemei de personal 2008 de la 69 la 94 de posturi, pe baza deciziilor consiliului de administraţie al FRONTEX din 20 septembrie (-1 AD9; +1 AD8) şi 7 noiembrie 2007 (+25 de posturi). Personalul suplimentar va fi alocat, în special, pentru sarcinile operaţionale (17 posturi). Modificările propuse nu necesită cheltuieli suplimentare deoarece creditele administrative suplimentare care corespund acestora au fost deja autorizate în bugetul 2007.

5. PROGRAMUL GALILEO – GESTIUNE ADMINISTRATIVă

Propunerea modificată de Regulament al Parlamentului European şi Consiliului privind continuarea procesului de punere în aplicare a programelor europene de radionavigaţie prin satelit (EGNOS şi Galileo) [COM(2007)535 final] a prevăzut crearea unei linii bugetare noi pentru cheltuielile de gestiune administrativă. Cu toate acestea, linia bugetară respectivă nu a fost inclusă în proiectul preliminar de buget 2008 şi nu a fost creată în cursul procedurii bugetare.

Prin urmare, se propune creare linii bugetare 06 01 04 12: Programul Galileo – cheltuieli de gestiune administrativă. Se vor aloca 2 milioane EUR pentru această linie atât în credite de angajament, cât şi în credite de plată, această sumă fiind transferată din linia operaţională 06 02 10 Programul Galileo.

Comisia Europeană, în numele UE ca proprietar al sistemului, are, în special, responsabilitatea de a asigura respectarea angajamentelor politice şi internaţionale ale UE, precum şi de a determina şi conveni asupra specificaţiilor şi cerinţelor generale ale sistemului. În etapa de desfăşurare, Comisia va pune în aplicare o gestionare integrată a riscurilor din cadrul programului, la toate nivelurile acestuia, precum şi măsuri structurale de identificare, control, atenuare şi monitorizare a riscurilor.

În acest scop, Comisia trebuie să stabilească instrumentele adecvate şi să se asigure că dispune de resursele necesare, în special în materie de asistenţă, pentru îndeplinirea acestei sarcini. Prin urmare, Comisia Europeană va beneficia de consultanţă din partea unor experţi şi profesionişti de înalt nivel din domenii precum gestionarea de proiecte, ingineria spaţială, finanţe, comercializarea tehnologiilor, care intervin în calitate de evaluatori independenţi ai programului.

6. CHELTUIELI EXCEPţIONALE ÎN CAZ DE CRIZă

Comisia a stabilit un plan de continuitate a activităţii, conceput pentru a asigura buna funcţionare a serviciilor acesteia în cazul unei perturbări majore. S-au stabilit, într-adevăr, proceduri pentru a facilita şi accelera cheltuielile de urgenţă (şi pentru a continua colectarea resurselor), respectând în acelaşi timp normele prevăzute în Regulamentul financiar şi în normele de aplicare ale bugetului general al Comunităţilor Europene.

Cu toate acestea, în cazul unor cheltuieli legate de o criză declarată, Comisia ar putea fi nevoită să finanţeze cheltuieli de urgenţă excepţionale, care nu au fost prevăzute în bugetul administrativ normal al acesteia.

Prin urmare, se propune crearea unei singure linii speciale 27 01 11 Cheltuieli excepţionale în caz de criză, în cadrul secţiunii III a bugetului, pentru a acoperi toate tipurile de cheltuieli administrative care nu sunt autorizate în altă parte a bugetului.

Dat fiind că bugetul administrativ al Comisiei acoperă deja aproape toate tipurile de cheltuieli care ar putea fi necesare pe parcursul unei crize, noua linie se va limita la cheltuieli (i) care sunt realizate în timpul crizei; (ii) care nu pot fi înscrise la alte linii administrative deja existente; şi (iii) în cazul cărora trebuie informată autoritatea bugetară cu privire la caracterul exact al cheltuielilor imediat după încetarea crizei.

Având în vedere incidenţa marginală estimată a acestor cheltuieli asupra bugetului administrativ general al Comisiei, precum şi caracterul ipotetic al acestora, Comisia consideră că este suficientă înscrierea unei menţiuni simbolice („p.m”) la linia propusă.

Sumele care se vor dovedi necesare vor fi transferate la această linie de la postul bugetar din titlul „Buget”, linia 27 01 02 19 „alte cheltuieli de gestiune – gestiune nedescentralizată”. În cazul în care sumele necesare depăşesc creditele disponibile la postul respectiv, Comisia va prezenta autorităţii bugetare propunerile de transfer necesare.

TABEL RECAPITULATIV PE RUBRICILE CADRULUI FINANCIAR

Cadrul financiar Rubrică/subrubrică | Cadrul financiar 2008 | Bugetul 2008 | PPBR 1/2008 | Bugetul 2008+BR 1/2008 |

|Angajamente |Plăţi |Angajamente |Plăţi |Angajamente |Plăţi |Angajamente |Plăţi | | 1. DEZVOLTARE DURABILă | | | | | | | | | | 1a. Competitivitate pentru creştere şi locuri de muncă |10 386 000 000 | |11 086 000 000 |9 772 639 600 | | |11 086 000 000 |9 772 639 600 | |1b. Coeziune pentru creştere şi locuri de muncă |46 889 000 000 | |46 877 941 445 |40 551 565 026 | | |46 877 941 445 |40 551 565 026 | | Total | 57 275 000 000 | |57 963 941 445 | 50 324 204 626 | | |57 963 941 445 | 50 324 204 626 | | Marjă[4]

| | |-188 941 445 | | | |-188 941 445 | | | 2. CONSERVAREA şI GESTIONAREA RESURSELOR NATURALE | | | | | | | | | | Din care cheltuieli de piaţă şi plăţi directe |46 217 000 000 | |40 876 490 000 |40 825 600 500 | | |40 876 490 000 |40 825 600 500 | | Total | 58 800 000 000 | |55 041 123 496 | 53 177 320 053 | | |55 041 123 496 | 53 177 320 053 | | Marjă | | |3 758 876 504 | | | |3 758 876 504 | | | 3. CETĂȚENIE, LIBERTATE, SECURITATE ȘI JUSTIȚIE | | | | | | | | | | 3a. Libertate, securitate şi justiţie |747 000 000 | |728 034 000 |533 196 000 | | |728 034 000 |533 196 000 | |3b. Cetăţenie |615 000 000 | |614 843 000 |708 253 006 |162 387 985 |162 387 985 |777 230 985 |870 640 991 | | Total | 1 362 000 000 | |1 342 877 000 | 1 241 449 006 | 162 387 985 | 162 387 985 | 1 505 264 985 | 1 403 836 991 | | Marjă[5]

| | |19 123 000 | | | |19 123 000 | | | 4. UE CA PARTENER MONDIAL[6]

|7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Marjă | | | -70 000 000 | | | | -70 000 000 | | | 5. ADMINISTRAŢIE[7]

|7 380 000 000 | |7 283 860 235 | 7 284 420 235 | | |7 283 860 235 | 7 284 420 235 | | Marjă | | | 173 139 765 | | | | 173 139 765 | | | 6. COMPENSARE | 207 000 000 | |206 636 292 | 206 636 292 | | |206 636 292 | 206 636 292 | | Marjă | | | 363 708 | | | | 363 708 | | | TOTAL | 132 026 000 000 | 129 681 000 000 | 129 149 656 468 | 120 346 758 612 | 162 387 985 | 162 387 985 | 129 312 044 453 | 120 509 146 597 | | Marjă | | |3 692 561 532 | 9 650 459 388 | | |3 692 561 532 | 9 650 459 388 | |

[1] JO L 248, 16.9.2002, p. 1.

[2] JO L 390, 30.12.2006, p. 1.

[3] Regulamentul (CE) nr. 2012/2002 al Consiliului din 11 noiembrie 2002 de instituire a Fondului de Solidaritate al Uniunii Europene (JO L 311, 14.11.2002).

[4] Fondul european pentru adaptare la globalizare (FEG) nu este inclus în calculul marjei de la rubrica 1a.

[5] Valoarea Fondului de Solidaritate al Uniunii Europene (FSUE) este înscrisă prin adăugare la suma de la rubrica relevantă, astfel cum este prevăzut în AII din 17 mai 2006 (JO C 139, 14.6.2006).

[6] Marja pentru 2008 prevăzută la rubrica 4 nu ia în considerare creditele referitoare la Rezerva pentru ajutoare de urgenţă.

[7] Pentru calcularea marjei sub plafonul rubricii 5, se ia în considerarea nota de subsol (1) din cadrul financiar 2007-2013 pentru o sumă în valoare de 77 MEUR, pentru contribuţiile personalului la sistemul de pensii.